ฮั่งเส็งปิดลบ 130.44 จุด ขณะจับตาหนี้กรีซ
ฮั่งเส็งปิดลบ 130.44 จุด ขณะจับตาหนี้กรีซ
2 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 130.44 จุด หรือ 0.47% ปิดวันนี้ที่ 27,466.72 จุด เนื่องจากนักลงทุนยังคงวิตกกังวลกับสถานการณ์หนี้กรีซ หลังจากที่กลุ่มเจ้าหนี้ระบุว่าจะต้องเร่งรัดการเจรจา
ทั้งนี้ กรีซมีกำหนดที่จะต้องชำระคืนเงินกู้ราว 300 ล้านดอลลาร์แก่กองทุนการเงินระหว่างประเทศ (IMF) ในวันที่ 5 มิ.ย.นี้ ซึ่งเป็นงวดแรกของการชำระคืนในช่วงเดือนมิ.ย.ที่มีมูลค่ารวมราว 1.6 พันล้านดอลลาร์